<classify> Nape alikabidhi ulingo huo kwa Mkuu wa Mafunzo na Utendaji wa Kivita, Meja Jenerali Issa Nassoro kwa ajili ya mazoezi ya kujiandaa na mashindano mbalimbali ya kitaifa na kimataifa.Katika makabidhiano hayo yaliyofanyika jana, ilielezwa kuwa ulingo huo pia unaruhusiwa kutumiwa na wanamichezo wengine kutoka uraiani likiwemo Shirikisho la Ngumi Tanzania BFT.Akizungumza na wanahabari jana wakati wa makabidhiano ya Ulingo huo, Nnauye alisema wameamua kuukabidhi kwa viongozi wa Jeshi kwa sababu ya usalama zaidi katika uhifadhi wake pamoja na kuutumia pale wanapouhitaji.Alisema timu za jeshi nyingi zimekuwa zikishiriki mashindano mbalimbali ya kimataifa kupewa ulingo huo kutawasaidia kujiandaa vizuri kwa ajili ya mashindano mbalimbali.Nnauye alifafanua zaidi kuwa, ulingo huo pia utatumika katika maandalizi ya wanamichezo wanaokwenda kutafuta nafasi ya kufuzu kushiriki kwenye Michezo ya Olimpiki hapo baadae.Alisema kutokana na hilo, wao kama Serikali wanaamini ulingo huo utatumika ipasavyo na kuleta matunda mazuri nchini.Naye Issa Nassoro aliishukuru Serikali kwa kuwakabidhi ulingo huo wa kisasa, ambao utawasaidia kuuendeleza mchezo wa ngumi majeshini. Alisema wanamhakikishia Waziri kuwa ulingo huo uko kwenye mikono salama na utatumika ipasavyo katika kuuendeleza mchezo huo hapa nchini.  <topic>: michezo 